62025CO0163_INF
2025 m. spalio 3 d. Teisingumo Teismo (aštuntoji kolegija) nutartis
Sadalbari
(Byla C‑163/25)
„Prašymas priimti prejudicinį sprendimą – Teisingumo Teismo procedūros reglamento 53 straipsnio 2 dalis ir 99 straipsnis – Atsakymas, kuris aiškiai matyti iš jurisprudencijos – Finansinių priemonių rinkos – Direktyva 2004/39/EB – 4 straipsnio 1 dalies 14 punktas – Sąvoka „reguliuojama rinka“ – Leidimas – Veikimo reikalavimai – Rinka, kurią po susijungimo administruoja juridinis asmuo, taip pat valdantis reguliuojamą rinką – Darbo tvarkos taisyklių 94 straipsnio c punktas – Akivaizdus nepriimtinumas“
Įsisteigimo laisvė – Laisvė teikti paslaugas – Finansinių priemonių rinkos – Direktyva 2004/39 – Reguliuojama rinka – Sąvoka – Finansinių priemonių rinka, kuriai nebuvo išduotas leidimas veikti kaip reguliuojamai rinkai, kaip tai suprantama pagal šią direktyvą, ir kuri neatitinka jos reikalavimų – Neįtraukimas – Operatorius, kuris buvo sujungtas su reguliuojamos rinkos operatoriumi – Poveikio nebuvimas
(Europos Parlamento ir Tarybos direktyvos 2004/39 4 straipsnio i dalies 14 punktas ir 36 straipsnio 1 dalis)
(žr. 31, 32, 34 punktus ir rezoliucinę dalį)
Rezoliucinė dalis
2004 m. balandžio 21 d. Europos Parlamento ir Tarybos direktyvos 2004/39/EB dėl finansinių priemonių rinkų, iš dalies keičiančios Tarybos direktyvas 85/611/EEB, 93/6/EEB ir Europos Parlamento ir Tarybos direktyvą 2000/12/EB bei panaikinančios Tarybos direktyvą 93/22/EEB, 4 straipsnio 1 dalies 14 punktas ir 36 straipsnio 1 dalis
turi būti aiškinami taip:
finansinių priemonių rinka, kuriai nebuvo išduotas leidimas veikti kaip „reguliuojamai rinkai“, kaip tai suprantama pagal šią direktyvą, arba kuri neatitinka kitų minėtos direktyvos III antraštinės dalies nuostatose numatytų sąlygų, nėra „reguliuojama rinka“, kaip ji suprantama pagal tą pačią direktyvą.